Σημαία της Αυστρίας

Η σημαία της Αυστρίας αποτελείται από τρεις ισομεγέθεις λωρίδες χρώματος κόκκινου, άσπρου και κόκκινου. Όπως η δανική, έτσι και η αυστριακή σημαία λέγεται ότι είναι από τις αρχαιότερες στον κόσμο. Σύμφωνα με το θρύλο, ο δούκας Λεοπόλδος Ε΄(1157-1194), εφηύρε τη σημαία ενώ βρισκόταν σε άγρια μάχη με Σταυροφόρους. Έπειτα από την πολιορκία της Άκρας, η άσπρη του στολή πολέμου έγινε κατακόκκινη από το αίμα, ωστόσο όταν έβγαλε τη ζώνη του, τα ρούχα που φορούσε από κάτω δεν είχαν καθόλου αίμα. Αυτό το θέαμα τον συγκλόνισε τόσο πολύ, ώστε υιοθέτησε τα χρώματα και το σχήμα των ρούχων ως πανό.

Στην πραγματικότητα, η σημαία σχεδιάστηκε τον 12ο αιώνα από το Φρειδερίκο Β΄, (Φρειδερίκο τον Εριστικό), δούκα της Αυστρίας (1210-1246). Σε κρύπτη που βρίσκεται σε μοναστήρι, διασώζεται η αρχαιότερη γραπτή αναφορά στη σημαία, με χρονολογία 30 Νοεμβρίου 1230.

Η σημερινή εκδοχή της υιοθετήθηκε την 1η Μαΐου του 1945. Η χώρα έχει Σύνταγμα από το 1945.

Παραπομπές

Εξωτερικοί σύνδεσμοι 

 Σύμβολα της Αυστρίας

Αυστρια
Εθνικά σύμβολα της Αυστρίας